Z á p i s n i c a  č. 2/2012
zo zasadnutia Rady školy pri Materskej škole v Prešove na Budovateľskej ulici č. 8

Termín konania : 18.apríl 2012 od  16.00 h. do 17.00 h.
Termín tohto zasadnutia bol dohodnutý na zasadnutí RŠ dňa 17.apríla 2012
Miesto konania zasadnutia : Materská škola Budovateľská 8, Prešov
Prítomní: viď. prezenčnú listinu, ktorá tvorí prílohu tejto zápisnice

Program:       1. Otvorenie
             2. Schválenie Štatútu rady školy
             3. Diskusia   
             4. Rôzne
             5. Záver

K bodu č. 1
Predsedníčka Rady školy (ďalej len „RŠ“) p. Saksunová a riaditeľka MŠ p. Miklášová privítali prítomných na zasadnutí RŠ. Nakoľko na zasadnutí boli prítomní siedmi členovia RŠ z deviatich t.j. nadpolovičná väčšina všetkých jej členov, bola RŠ uznaná za uznášania schopnú. Pani riaditeľka vysvetlila dôvody neprítomnosti p. Jany Jaščurovej a p. Ing. arch. Viktora Tkáčika a ich neúčasť bola ospravedlnená. Termín tohto zasadnutia bol oznámený členom Rady školy na jej predchádzajúcom zasadnutí dňa 17.04.2012.

K bodu č. 2  
Predsedníčka RŠ oboznámila prítomných s úlohami a činnosťou RŠ v zmysle Štatútu rady školy (ďalej len „Štatút“) a jeho znenie bolo predložené prítomným k nahliadnutiu. Voči predloženému zneniu Štatútu neboli vznesené žiadne pripomienky. Následne RŠ jednohlasne schválila Štatút na nasledujúce obdobie s dátumom účinnosti 18.04.2012 a zároveň vzala na vedomie, že týmto sa ruší Štatút zo dňa 21.04.2008. Predsedníčka Rady školy následne informovala prítomných, že v zmysle prijatého znenia Štatútu, je možné v ňom vykonať zmeny formou dodatku na zasadnutí Rady školy, na odsúhlasenie ktorého je potrebný 2/3 počet hlasov všetkých členov Rady školy a poverila riaditeľku MŠ zverejniť platné znenie Štatútu na oficiálnej  www. stránke Materskej školy. 

K bodu č. 3 a 4
Prítomní diskutovali o aktuálnej situácii v Materskej škole a vyjadrili poďakovanie a podporu  činnosti p. riaditeľke MŠ pri zabezpečovaní chodu a potrieb školy do budúcna.
 
K bodu č. 5
Predsedníčka RŠ školy poďakovala hosťom a členom RŠ za konštruktívny prístup k rokovaniu. Zároveň skonštatovala, že najbližšie zasadnutie RŠ sa pravdepodobne uskutoční v júni 2012, na ktoré budú jej členovia pozvaní e-mailovou poštou. Zasadnutie Rady školy ukončila jej predsedníčka návrhom uznesenia, ktoré členovia RŠ jednohlasne schválili v nasledujúcom znení.

UZNESENIE
zo zasadnutia Rady školy pri MŠ v Prešove, ul. Budovateľská 8, zo dňa 18. 04. 2012.

Rada školy pri Materskej škole v Prešove na Budovateľskej ulici č. 8 schvaľuje Štatút Rady školy s účinnosťou od 18.04.2012 a poveruje riaditeľku PaedDr. Evu Miklášovú jeho zverejnením na oficiálnej www stránke Materskej školy.

V Prešove 18. 04. 2012                              

           Zapísal: JUDr. Lenka Saksunová
                   Predseda RŠ

Kontroloval: